У Вікіпедыі ёсць артыкулы пра іншых асоб з прозвішчам Канявега.

**Барыс Канявега** (нар. 6 жніўня 1995) — беларускі футбаліст (паўабаронца) і трэнер. У цяперашні час працуе трэнерам у клубе «Ніва» з Доўбізны.

Клубная кар’ера
---------------

З 2013 года пачаў выступаць за дубль брэсцкага «Дынама». У сезоне 2014 стаў трывала з’яўляцца і ў асноўнай камандзе, звычайна выходзячы на замену. У ліпені 2015 года атрымаў траўму, з-за якой выбыў да канца сезона. Пачатак сезона 2016 правёў у аснове брэстчан, выходзячы ў стартавым складзе, звычайна ў апорнай зоне. Улетку атрымаў траўму, вярнуўся на поле ў канцы сезона, але выступаў ужо толькі за дубль.

У лютым 2017 года знаходзіўся на праглядзе ў «Тарпеда-БелАЗ», але не падышоў. Пазней адправіўся ў пінскую «Хвалю», з якой у выніку падпісаў кантракт. У «Хвалі» замацаваўся ў асноўным складзе.

У пачатку 2018 года праходзіў прагляд у «Мінску», аднак пазней далучыўся да брэсцкага «Руха», з якім неўзабаве падпісаў кантракт. Пачынаў сезон 2018 у якасці іграка асновы, але ў ліпені атрымаў траўму і выбыў да канца сезона. У сезоне 2019 з-за траўм з’яўляўся на полі эпізадычна.

У лютым 2020 года падпісаў кантракт з мікашэвіцкім «Гранітам», аднак ужо ў красавіку 2020 года па фінансавых прычынах пакінуў каманду і неўзабаве далучыўся да клуба «Дынама-Брэст-1960» з Другой лігі.

У 2021 годзе стаў іграком іншага клуба Другой лігі — «Нівы» з Доўбізны. У 2022 годзе разам з клубам перамог у Другой лізе. З пачатку 2023 года засяродзіўся на трэнерскай дзейнасці ў клубе.

Міжнародная кар’ера
-------------------

13 жніўня 2014 года правёў сваю адзіную сустрэчу за моладзевую зборную Беларусі, выйшаўшы на замену ў другім тайме таварыскага матча з Малдовай (0:1).

Трэнерская кар’ера
------------------

У снежні 2022 года атрымаў трэнерскую ліцэнзію катэгорыі C. У лютым 2023 года стала вядома, што Канявега ў новым сезоне будзе галоўным трэнерам «Нівы», аднак у красавіку ён саступіў пасаду Андрэю Пракапюку, а сам стаў яго памочнікам.

Дасягненні
----------

* Беларусь Пераможца Другой лігі чэмпіянату Беларусі (2): 2018, 2022

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2013 | дубль | Дынама | Беларусь | 21 | 1 |
| 2014 | Д1 | Дынама | Беларусь | 19 | 0 |
| 2015 | Д1 | Дынама | Беларусь | 12 | 0 |
| 2016 | Д1 | Дынама | Беларусь | 12 | 0 |
| 2017 | Д2 | Хваля | Беларусь | 27 | 4 |
| 2018 | Д3 | Рух | Беларусь | 14 | 0 |
| 2019 | Д2 | Рух | Беларусь | 7 | 0 |
| 2020 | Д3 | Дынама-Брэст-1960 | Беларусь | 22 | 1 |
| 2021 | Д3 | Ніва | Беларусь | 14 | 6 |
| 2022 | Д3 | Ніва | Беларусь | 19 | 8 |
|

Крыніцы
-------

1. ↑  Boris Konevega // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  Коневега и Гардазари не подошли "Торпедо-БелАЗ" (руск.). *football.by* (14 лютага 2017). Праверана 4 снежня 2023.
4. ↑  "Волна" подписала Татаревича, Коневегу и Дыбина (руск.). *football.by* (1 сакавіка 2017). Праверана 4 снежня 2023.
5. ↑  Коневега перешел в "Гранит" (руск.). *football.by* (21 лютага 2020). Праверана 4 снежня 2023.
6. ↑  За день до старта первой лиги 7 футболистов единовременно покинули «Гранит» из-за финансовых условий (руск.). *football.by*.
7. ↑  Тренеры получили лицензии УЕФА категории «С» (руск.). *abff.by* (26 снежня 2022). Праверана 4 снежня 2023.
8. ↑  Коневега возглавит "Ниву" (руск.). *football.by* (20 лютага 2023). Праверана 4 снежня 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · playmarkerstats.com (ігрок) · Transfermarkt (ігрок) · Transfermarkt (трэнер) · Прэсбол |